Urgenţele medicale nu ţin cont de criză: la Oradea s-a reuşit prelevarea organelor unui pacient aflat în moarte cerebrală pentru a salva trei persoane.
Trei vieți salvate datorită organelor primite prin transplant. Familia unui bărbat din Oradea, aflat în moarte cerebrală, a acceptat donarea organelor. Ficatul a fost transplantat la Institutul Fundeni, iar rinichii – la Spitalul C.I. Parhon din Iaşi.
Viaţa are prioritate pentru medici,
indiferent de riscurile la care se expun. O dovadă vine acum de la Oradea, unde
o echipă medicală a participat la prelevarea organelor unui pacient aflat în
moarte cerebrală. Familia bărbatului de 48 de ani a fost de acord cu donarea.Carmen Pantiş, coordonatorul Programul de Transplant din Oradea spune că toată echipa de prelevare a fost testată de coronavirus. Astfel, raza de speranţă s-a îndreptat acum spre trei pacienţi, a căror viaţă depindea de un transplant. Ficatul a fost transplantat la Institutul Fundeni din Capitală, iar rinichii – la două femei internate la Spitalul C.I. Parhon din Iaşi.Medicii au spus că intervenţiile au decurs ca de obicei, au durat 4-5 ore și totul a decurs normal, fără complicații.